TM-XML

Η TM-XML (Trade Mark Extensible Markup Language, ελληνικά: επεκτάσιμη γλώσσα σήμανσης για εμπορικά σήματα) είναι μια ανοικτή πρότυπη γλώσσα τύπου XML του τομέα των σημάτων, για την κυκλοφορία πληροφοριών περί εμπορικών σημάτων μεταξύ των κρατικών υπηρεσιών βιομηχανικής ιδιοκτησίας και των συνεργατών ή χρηστών τους.

Σκοποί

Αρχικός σκοπός της ήταν ο καθορισμός προτύπου XML για ανταλλαγή στοιχείων περί των εμπορικών σημάτων. Στη διάρκεια της διαμόρφωσης σχετικών προδιαγραφών και μετά τη δημιουργία του προτύπου ST.66 της Παγκόσμιας Οργάνωσης Διανοητικής Ιδιοκτησίας (WIPO) προστέθηκαν και άλλοι σκοποί, όπως:

 καθορισμός προτύπων XML για γραφεία εμπορικών σημάτων και τους επαγγελματίες του τομέα, 
 κατάθεση εύχρηστων στοιχείων που αποτελούν τη βάση για δημιουργία προτύπων της οργάνωσης WIPO, 
 διαμόρφωση προτύπων για διαδικτυακές υπηρεσίες περί σημάτων, 
 εξασφάλιση παραδειγμάτων από διάφορες πρακτικές εφαρμογές και μέσα, 
 δημοσιοποίηση των εμπειριών, πρακτικών και γνώσεων, 
 ενίσχυση της συνεργασίας και εναρμόνιση των διαφόρων αντιπροσωπειών μελέτης και ενημέρωσης περί σημάτων, 
 και, το πλέον πρόσφατο, διαμόρφωση του νέου σημασιολογικού ιστού (semantic web) για τον τομέα των εμπορικών σημάτων από την άποψη της πνευματικής ιδιοκτησίας.

Ιστορικό

Η γλώσσα TM-XML δημιουργήθηκε από ομάδα εργασίας που συστάθηκε από το Γραφείο Εναρμόνισης στην Εσωτερική Αγορά τον Ιούνιο του 2003. 

Δημοσιεύθηκαν οκτώ σχέδια μορφών της γλώσσας (προσωρινές μορφές 0.1 έως 0.7 και η μορφή «1.0 Draft») ώστε να υποβληθούν σε κριτικά σχόλια, για να δημοσιευθεί τελικά, στις 26 Μαΐου 2006, η οριστική μορφή «1.0 Final» στον δικτυακό τόπο της ομάδας (TM-XML.org).

Η μορφή «1.0 Final» της TM-XML προτάθηκε ως βάση για τη δημιουργία του προτύπου ST.66 της οργάνωσης WIPO, το οποίο και εγκρίθηκε από την ειδική ομάδα εργασιών τυποποίησης SCIT/SDWG (Standing Committee on Information Technologies / Standards and Documentation Working Group) κατά την 8η συνεδρίασή της στις 19-22 Μαρτίου 2007 στη Γενεύη.

Προγραμματισμός περιόδου 2008-2010

 Μορφή γλώσσας  Χρονική πρόβλεψη  Περιεχόμενο TM-XML Version 2.0 2008 Στοιχεία περί ενστάσεων, προσφυγών και ανανεώσεων. Αρχικές διαδικτυακές υπηρεσίες και κανόνες για τις ειδικές λειτουργίες «Resource Description Framework» (πλαίσιο περιγραφής πηγής, RDF) και «Web Ontology Language» (γλώσσα οντολογίας διαδικτύου, OWL). TM-XML Version 3.0 2010 Συμπληρωματικές διαδικτυακές υπηρεσίες και σημασιολογικός ιστός (semantic web) - υπηρεσίες περί γνωστικού αντικειμένου & εξυπηρέτησης.

Δείτε επίσης

 DS-XML: πρότυπο XML ειδικό για σχέδια και βιομηχανικά σχέδια - Βασική ιστοσελίδα της DS-XML

Εξωτερικοί σύνδεσμοι

 Βασική ιστοσελίδα της TM-XML
 Προδιαγραφές TM-XML
 Λεξικό TM-XML
 Εφαρμογές της TM-XML
 Μέσα και παραδείγματα TM-XML

 Πρότυπα, συστάσεις και γενικές οδηγίες της οργάνωσης WIPO
 Πρότυπο WIPO ST.66 - σύσταση για την επεξεργασία στοιχείων περί εμπορικών σημάτων με τη χρήση XML
 Πρότυπο WIPO ST.66 - προσαρτήματα

 ΓΕΕΑ, Γραφείο Εναρμόνισης στην Εσωτερική Αγορά (Σήματα, Σχέδια και Υποδείγματα)
 Δδυνατότητα τηλεφόρτωσης CTM από το ΓΕΕΑ («version 3» σε γλώσσα TM-XML) 

Κατηγορία:Εμπόριο